|  |
| --- |
| Številka: 007-37/2025-6 |
| Ljubljana, 15. 5. 2025 |
| EVA 2025-2560-0007 |
| GENERALNI SEKRETARIAT VLADE REPUBLIKE SLOVENIJEgp.gs@gov.si |
| **ZADEVA: Sklep o spremembi Sklepa o ustanovitvi Javnega zavoda Krajinski park Goričko – predlog za obravnavo**  |
| **1. Predlog sklepov vlade:** |
| Na podlagi 8. člena Zakona o zavodih (Uradni list RS, št. 12/91, 8/96, 36/00 – ZPDZC in 127/06 – ZJZP) in prvega odstavka 12. člena Uredbe o Krajinskem parku Goričko (Uradni list RS, št. 101/03 in 46/14 – ZON-C) Vlada Republike Slovenije na …..seji dne ….. sprejela naslednjiSKLEP:Vlada Republike Slovenije je sprejela Sklep o spremembi Sklepa o ustanovitvi Javnega zavoda Krajinski park Goričko, ki se objavi v Uradnem listu Republike Slovenije. Barbara Kolenko Helbl GENERALNA SEKRETARKAPrejmejo:- Ministrstvo za naravne vire in prostor,- Javni zavod Krajinski park Goričko,- Služba Vlade Republike Slovenije za zakonodajo. |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| / |
| **3.a Osebe, odgovorne za strokovno pripravo in usklajenost gradiva:** |
| - dr. Katarina Groznik Zeiler, generalna direktorica Direktorata za naravo, Ministrstvo za naravne vire in prostor,- mag. Suzana Zupanc Hrastar, vodja Sektorja za naravne vrednote in zavarovana območja, Direktorat za naravo, Ministrstvo za naravne vire in prostor in- Janja Gregorin, podsekretarka, Sektor za naravne vrednote in zavarovana območja, Direktorat za naravo, Ministrstvo za naravne vire in prostor. |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| / |
| **4. Predstavniki vlade, ki bodo sodelovali pri delu državnega zbora:** |
| / |
| **5. Kratek povzetek gradiva:** |
| Predlog Sklepa o spremembi Sklepa o ustanovitvi Javnega zavoda Krajinski park Goričko spreminja obdobje veljavnosti načrta upravljanja zavarovanega območja Krajinski park Goričko s pet na deset let. S tem se izenačuje z drugimi državnimi zavarovanimi območji. |
| **6. Presoja posledic za:** |
| a) | javnofinančna sredstva nad 40.000 EUR v tekočem in naslednjih treh letih | NE |
| b) | usklajenost slovenskega pravnega reda s pravnim redom Evropske unije | NE |
| c) | administrativne posledice | NE |
| č) | gospodarstvo, zlasti mala in srednja podjetja ter konkurenčnost podjetij | NE |
| d) | okolje, vključno s prostorskimi in varstvenimi vidiki | NE |
| e) | socialno področje | NE |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | NE |
| **7.b Predstavitev ocene finančnih posledic pod 40.000 EUR:****/** |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | NE |
| Gradivo (predpis) ni bilo poslano v mnenje: * Skupnosti občin Slovenije SOS: NE
* Združenju občin Slovenije ZOS: NE
* Združenju mestnih občin Slovenije ZMOS: NE

Gradivo ni take narave, da bi ga bilo potrebno poslati združenjem v mnenje. |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | DA |
| Gradivo je objavljeno na spletni strani E-demokracije od 1.4. 2025 do 15. 4. 2025. |
|  |
| **10. Pri pripravi gradiva so bile upoštevane zahteve iz Resolucije o normativni dejavnosti:** | DA |
| **11. Gradivo je uvrščeno v delovni program vlade:** | NE |
|  Jože Novak MINISTER |

|  |
| --- |
|  |

  **PREDLOG**

 **(EVA 2025-2560-0007)**

Na podlagi 8. člena Zakona o zavodih (Uradni list RS, št. 12/91, 8/96, 36/00 – ZPDZC in 127/06 – ZJZP) in prvega odstavka 12. člena Uredbe o Krajinskem parku Goričko (Uradni list RS, št. 101/03 in 46/14 – ZON-C) Vlada Republike Slovenije sprejme

SKLEP
o spremembi Sklepa o ustanovitvi Javnega zavoda Krajinski park Goričko

1. člen

V Sklepu o ustanovitvi Javnega zavoda Krajinski park Goričko (Uradni list RS, št. 3/04, 50/05 in 24/18) se v 19. členu v drugem odstavku beseda »petletni« nadomesti z besedo »desetletni«.

**KONČNA DOLOČBA**

2. člen

Ta sklep začne veljati naslednji dan po objavi v Uradnem listu Republike Slovenije.

Št. 007-37/2025-6

Ljubljana, dne 15. maja 2025

EVA 2025-2560-0007

Vlada Republike Slovenije

 dr. Robert Golob
 predsednik

**OBRAZLOŽITEV:**

**1. Pravna podlaga**

Zakon o zavodih (Uradni list RS, št. 12/91, 8/96, 36/00 – ZPDZC in 127/06 – ZJZP) v 8. členu določa vsebino akta o ustanovitvi zavoda, prvi odstavek 12. člena Uredbe o Krajinskem parku Goričko (Uradni list RS, št. 101/03 in 46/14 – ZON-C) pa določa, da za upravljanje parka Vlada Republike Slovenije ustanovi javni zavod s posebnim aktom, s katerim uredi tudi statusnopravna in organizacijska vprašanja v zvezi z njegovim delovanjem.

**2. Rok za izdajo predpisa, ki ga je določil zakon**

Zakon ni določil roka za izdajo predpisa.

**3. Splošna obrazložitev**

Predlagana sprememba je sistemsko poenotenje obdobja veljavnosti načrtov upravljanja za vsa državna zavarovana območja.

**4. Predstavitev presoje posledic na posamezna področja**

Z naslovnim aktom se ne posega v obstoječa razmerja na način, ki bi povzročil posledice na kateremkoli področju.

**5. Izjava o skladnosti predloga predpisa s pravnimi akti Evropske unije in korelacijska tabela, če gre za prenos direktive.**

Osnutek sklepa ni predmet prenosa pravnih aktov Evropske unije.

**II. VSEBINSKA OBRAZLOŽITEV PREDLAGANIH REŠITEV**

V Sklepu o ustanovitvi Javnega zavoda Krajinski park Goričko (Uradni list RS, št. 3/04, 50/05 in 24/18) je v drugem odstavku 19. člena določeno, da zavod pripravi petletni načrt upravljanja krajinskega parka, letno pripravlja program dela, finančni načrt, program investicij in letno poročilo zavoda ter jih posreduje ustanovitelju. Predlagana sprememba petletno obdobje načrta upravljanja podaljšuje na deset let. S tem se obdobje veljavnosti načrta upravljanja izenačuje z naslednjimi državnimi zavarovanimi območji, pri katerih načrt upravljanja velja deset let, in sicer s Krajinskim parkom Ljubljansko barje, s Krajinskim parkom Strunjan, s Triglavskim narodnim parkom in s Krajinskim parkom Radensko polje.

S podaljšanjem časa veljavnosti načrta upravljanja se zmanjša administrativno breme za Javni zavod Krajinski park Goričko in za Ministrstvo za naravne vire in prostor, poleg tega pa se tudi časovno daljše aktivnosti v načrtu upravljanja lažje načrtuje.